# data[].attributes.body
Mali princ je dečak iz svemira koji prvi put dolazi na planetu Zemlju, želeći da nešto novo nauči i otkrije. Iz njegovog sveta ga je oterala zahtevnost jedne ruže. U romanu pisac nije opisivao fizičke karakteristike princa, već ga je nacrtao kao zlatokosog dečaka obučenog u prinčevu odoru s mačem u ruci. U opisu Malog princa važniji je njegov unutrašnji opis, odnosno njegova psihička karakterizacija. Spolja je malen rastom, nežan i krhak, a u unutrašnjosti svog bića je jači od većine velikih i odraslih ljudi.  Takvom osobom ga čini ljubav. Po svom ponašanju on pravo dete. Iskren je, znatiželjan, otvoren i rado uči. Pisac najviše istiće tu njegovu iskrenost. i sveopštu dečiju neiskvarenost. Dobar je i pošten, pomalo naivan. Putujući asteroidima, upoznao je različite vrste ljudi i  nije mogao da razume smisao njihovih postojanja. Zapanjila ga je  besmislenost, besciljnost i beskorisnost njihova rada, silna uobraženost i samoživost, te potpuna odsutnost ljubavi i razumevanja prema onome što rade. Na svom putovanju mali princ je shvatio da ljubav treba graditi strpljivo i polako, da je ona dugotrajni proces uzimanja od drugoga, ali i davanja drugome. Zato  pristaje na smrt koja će ga vratiti njegovoj  pravoj ljubavi krhkoj i koketnoj ruži na asteroidu B-612.

# data[].attributes.body
Početak: Pisac počinje priču svojim iskustvom iz djetinjstva. Upoznajemo ga kao dečaka koji je doživeo neuspeh sa slikarstvom. Odrasli mu savetovali da se okane slikarstva, te da se radije posveti nečem drugom.

Zaplet:  Dečak je odrastao i postao pilot. Leteo je po celom svetu i jednog dana doživeo je kvar u pustinji Sahari. Bio je hiljadu milja daleko od naseljenih krajeva, a imao je vode za nepunih osam dana.

Vrhunac: Dečak upoznaje malog princa, koji mu priča o svojoj planeti i ruži na njoj, o svom putovanju, avanturama i ljudima koje je sretao putujući po zemlji.

Rasplet:  Shvativši da je svojim odlaskom povredio crvenu ružu, svog pravog prijatelja, mali princ je odlučio da se vrati na svoju planetu. Pisac traži od njega da ne odlazi, no mali princ je čvrsto odlučio.

Epilog: Princ se rastaje sa piscem i odlazi sa zmijom

# data[].attributes.body
Ruža simbolizuje ljubav i pravog prijatelja koji se teško nalazi i koga treba dobro čuvati. Za malog princa ona je posebna jer je u nju ulagao veliki rad, trud i svu svoju ljubav. Sve ostale ruže, iako su bile lepe, u njegovom životu nisu zauzimale značajno mesto jer su se slučajno pojavile i njije mogao da ih smatra pravim prijateljima. Tako je i u stvarnom životu. Čovek sreće na hiljade ljudi, ali samo neki od njih postaju njegovi pravi prijatelji. Prijateljstvo i ljubav su vrednosti bez kojih čovek ne može da živi. Zato ih moramo čuvati od svih iskušenja, kao što je mali princ svoju ružu čuvao, pod staklenim zvonom, daleko od svega.

# data[].attributes.body
“Mali princ” je nastao i prvi put objavljen u Americi. Pošto je Nemačka okupirala Francusku, Egziperi se 1940. godine preselio u Njujork (Menhetn), gde je u naredne dve godine napisao svoje delo. Knjiga je objavljena 1943. a to prvo izdanje sadržalo je tekstove na engleskom i francuskom. U Francuskoj prvo izdanje objavljeno je dve godine nakon Egziperijeve smrti, 1946.

Originalni rukopis kao i ilustracije koje prate priču, a čiji je autor takođe Egziperi, čuvaju se u Njujorku u Biblioteci i muzeju Morgan.

Kada se Egziperi spremao da napusti grad i vrati u Francusku kao izviđački pilot, otišao je svojoj prijateljici Silviji Hamilton, i dao joj papirnu kesu rekavši joj da joj daje “sve što ima”. U toj kesi nalazio se rukopis “Malog princa”.
1968. Biblioteka Morgan je dobila od S. Hamilton rukopis i od tada ga čuva u muzeju, a publika je mogla prvi put javno da pogleda crteže i originalni tekst u okviru izložbe “Mali princ – njujorška priča” (The Little Prince: A New York Story).

Fokusirajući se na američko poreklo priče, na izložbi su predstavljene 25 stranica originalnog rukopisa, na kojima su sačuvani piščevi tragovi: precrtane reči, mrlje od kafe ili tragovi koje je ostavljao žar cigarete… Takođe bila su izložena 43 crteža akvarela – prva verzija ilustracija koje su ušle u knjigu.

Na izložbi su se videla i retka izdanja iz Morganove kolekcije, privatna pisma i fotografije Egziperija, kao i predmeti pozajmljeni iz muzeja i biblioteka iz Francuske i SAD.

Izložba dokumentuje piščev stvaralački proces i sadrži epizode iz romana koje su odbačene, stranice sa precrtanim rečenicama, kao i neobjavljene Sent-Egziperijeve crteže.

Knjiga o avanturama malog princa prevedena je na preko 270 jezika i pretpostavlja se da ju je pročitalo više od 400 miliona ljudi.

# data[].attributes.body
Pisac nam u ovoj savremenoj bajci dočarava stvaran svijet i poručuje nam da moramo da shvatimo istinu o sebi. On želi da ljudi svi ljudi budu budu što sličniji malom princu. Iako je puna gorke kritike upućene odraslima koji ne mogu da shvate čak ni najjednostavniju istinu o sebi, ova alegorijska priča o teškom putu prijateljstva i ljubavi, prožeta je humorom, vedrinom i optimizmom. Skrivajući se iza dečaka zlatne kose koji napušta Zemlju u nadi da će naći svoju ružu čitavu i nedirnutu, pisac nas na kraju priče ostavlja s verom da će se u moru umišljenih, pijanih, hladnih i sebičnih stanovnika ovog planeta naći oni koji će shvatiti žrtvu malog princa, te potražiti u sebi snage da krenu njegovim stopama – putem ljubavi i odgovornosti.

Čovjek je društveno biće; određuju ga ljubav, prijateljstvo i rad prožeti iskrenošću i istinom. Ako nam nešto od toga nedostaje, ili to ne pružamo drugome, nastaje jaz koji je teško premostiti. Ljudi su osamljeni, oholi, otuđeni od drugih, ali još uvek postoje oni koji veruju da se svet može promeniti.

# data[].attributes.body
"Ljubav i dobrota se ne mogu videti, one se osećaju..."

"Čovek je usamljen i među ljudima."

"Govor je izvor svih nesporazuma."

"Čovek samo srcem dobro vidi!"

"Deca moraju mnogo toga opraštati odraslima!"

Nije htela da je vidi kako plače. Bila je to vrlo ponosna ruža

,,I uvek ćete voleti?”.

,,Ne”, reče ruža ,,jednog dana ću uvenuti i onda će prestati da mi se dive”.

,,Baš čudno”, reče Mali Princ ,, da si ti moja ruža , ja bih te voleo i tada”

"Veme koje si uložio oko svoje ruže čini tu ružu tako dragocenom."